ΓΡΑΠΤΗ ΕΡΩΤΗΣΗ P-2783/01

υποβολή: Glyn Ford (PSE) προς την Επιτροπή

(28 Σεπτεμβρίου 2001)

Θέμα: Σήμα πιστότητας ΕΚ

Εντός της ΕΕ, οι εταιρείες που πωλούν πιστόλια αναισθητοποίησης έχουν τη δυνατότητα να προωθούν τα προϊόντα τους επειδή διαθέτουν το σήμα πιστότητας ΕΚ. Αυτό εκλαμβάνεται από πολλές εταιρείες ως εμπορικό πλεονέκτημα, ιδίως όσον αφορά τις πωλήσεις εκτός της Ευρωπαϊκής Κοινότητας.

Η Διεθνής Αμνηστία αναφέρει ότι μία γαλλική εταιρεία που διαφημίζει ένα πιστόλι αναισθητοποίησης που παράγει, ισχυρίστηκε ότι διέθετε ευρωπαϊκή εγγύηση δύο ετών ενώ στη συσκευασία του πιστολιού αναισθητοποίησης απεικονιζόταν το σήμα πιστότητας ΕΚ.

Ποια είναι η γνώμη της Επιτροπής όσον αφορά τη χρησιμοποίηση του σήματος πιστότητας ΕΚ ως μέσου διάθεσης όπλων βασανισμού·

Προτίθεται η Επιτροπή να επανεξετάσει τη χρησιμοποίηση αυτού του σήματος πιστότητας από εταιρείες που παράγουν αυτά τα προϊόντα με απώτερο σκοπό την απαγόρευσή τους·

Απάντηση του κ. Liikanen εξ ονόματος της Επιτροπής

(31 Οκτωβρίου 2001)

Η σήμανση πιστότητας ΕΚ θεσμοθετήθηκε αφενός, με την απόφαση 93/465/ΕΟΚ του Συμβουλίου της 22ας Ιουλίου 1993(1) σχετικά με τις ενότητες για τις διάφορες φάσεις των διαδικασιών αξιολόγησης της πιστότητας και τους κανόνες τοποθέτησης της σήμανσης πιστότητας ΕΚ, που προβλέπεται να χρησιμοποιηθούν στις οδηγίες τεχνικής εναρμόνισης και αφετέρου, με την οδηγία 93/68/ΕΟΚ του Συμβουλίου της 22ας Ιουλίου 1993(2). Με την τελευταία οδηγία εισήχθηκε η σήμανση ΕΚ σε μία σειρά οδηγίες τομεακής και τεχνικής εναρμόνισης.

Η σήμανση πιστότητας ΕΚ πρέπει να τοποθετείται σε όλα τα προϊόντα που εμπίπτουν στο πεδίο της σχετικής οδηγίας τεχνικής εναρμόνισης. Κατά τον τρόπο αυτό πιστοποιείται ότι το προϊόν είναι σύμφωνο με τις νομικά δεσμευτικές απαιτήσεις της οδηγίας τεχνικής εναρμόνισης. Ο κατασκευαστής είναιπεύθυνος για την τοποθέτηση της σήμανσης πιστότητας ΕΚ, παρόλο που οι οδηγίες συχνά απαιτούν την παρέμβαση τρίτου φορέα αξιολόγησης της πιστότητας. Τα κράτη μέλη είναιπεύθυνα για τον καθορισμό παρόμοιων φορέων σύμφωνα με τις ισχύουσες διατάξεις των οδηγιών.

Ορισμένεςπηρεσίες της Επιτροπής είναιπεύθυνες για τις οδηγίες τεχνικής εναρμόνισης που προβλέπουν τη σήμανση πιστότητας ΕΚ και οι περισσότερες από αυτέςπάγονται στη ΓΔ Επιχειρήσεις. Ωστόσο, η Επιτροπή δεν παρεμβαίνει άμεσα στη διαδικασία αξιολόγησης της πιστότητας των προϊόντων ούτε στη χορήγηση της σήμανσης πιστότητας ΕΚ.

Όλοι οι κατασκευαστές πιστολιών αναισθητοποίησης που εμπίπτουν στο πεδίο των οδηγιών τεχνικής εναρμόνισης που προβλέπουν τη σήμανση πιστότητας ΕΚ πρέπει να τοποθετούν τη σήμανση αυτή στα σχετικά προϊόντα. Η Επιτροπή δεν έχει στη διάθεσή της πληροφορίες για τον αριθμό των εμπλεκομένων κατασκευαστών.

Σε μία προγενέστερη απάντησή της στη γραπτή ερώτηση αριθ. E-3259/97 της κας Wemheuser, η Επιτροπή διατύπωσε την παρατήρηση ότι πολλά είδη εξοπλισμού θα μπορούσαν ενδεχομένως να χρησιμοποιηθούν για σκοπούς βασανισμού. Όμως, δεν είναι δυνατόν να καθορίζεται εκ των προτέρων η χρήση του συγκεκριμένου εξοπλισμού. Η Επιτροπή, επομένως, είναι της γνώμης ότι δεν είναι εφικτή κάποια άλλη αντιμετώπιση, στο πλαίσιο των εν λόγω οδηγιών, για τα είδη εξοπλισμού που θα μπορούσαν ενδεχομένως να χρησιμοποιηθούν για σκοπούς βασανισμού.

Ωστόσο, προκειμένου να ληφθούνπόψη οι προβληματισμοί του αξιότιμου ευρωβουλευτή, η Επιτροπή προετοιμάζει πρόταση κανονισμού του Συμβουλίου σχετικά με το εμπόριο ειδών εξοπλισμού που θα μπορούσαν ενδεχομένως να χρησιμοποιηθούν για βασανιστήρια ή για άλλες απάνθρωπες, σκληρές και ατιμωτικές πράξεις ή τρόπους τιμωρίας. Στόχος του εν λόγω κανονισμού είναι μεταξύ άλλων να απαγορεύεται η πώληση, εξαγωγή, παράδοση ή φόρτωση εξοπλισμού που, παρόλο που δεν θα προορίζεται συγκεκριμένα για σκοπούς βασανισμού, θα μπορούσε να χρησιμοποιηθεί για παρόμοιο σκοπό σε φυσικά πρόσωπα ή φορείς τρίτης χώρας. Επίσης, απαγορεύεται η εισαγωγή και αγορά παρόμοιου εξοπλισμού από τρίτες χώρες. Στο παράρτημα του εν λόγω κανονισμού παρατίθενται τα είδη εξοπλισμού για τα οποία ισχύει αυτή η απαγόρευση. Περιλαμβάνονται και τα πιστόλια αναισθητοποίησης.

(1) ΕΕ L 220 της 30.8.1993.

(2) ΕΕ L 220 της 30.8.1993.